EkBass/fiwiki-20250220-pages-articles huggingface dataset:
Daria Virolainen

Daria Leonidovna Virolainen (o.s. Reztsova, ; s. 24. tammikuuta 1989 Moskova) on venäläissyntyinen ampumahiihtäjä. Hän sai Suomen kansalaisuuden vuonna 2021 ja Suomen edustusoikeuden kansainvälisiin kilpailuihin vuonna 2023. Virolainen hiihti ensi kerran ampumahiihdon maailmancupissa vuonna 2014 Pokljukassa yhteislähtökilpailussa saavuttaen heti ensimmäiset maailmancupin pisteensä ollen 26. sijalla. Virolaisen paras maailmancupin osakilpailusijoitus on toinen, jonka hän saavutti yllättäen paria päivää myöhemmin niin ikään Pokljukan sprintissä. Hän oli toinen myös Anterselvan takaa-ajokilpailussa tammikuussa 2015. Virolainen sijoittui Kontiolahden maailmanmestaruuskilpailuissa 2015 normaalimatkalla viidenneksi. Hän voitti vuonna 2014 EM-pronssia takaa-ajosta Nové Město na Moravěsta. Vuonna 2011 hän voitti kultaa normaalimatkan kilpailussa ja hopeaa takaa-ajossa talviuniversiadeista Erzurumista. Hän voitti rulla-ampumahiihdon nuorten maailmanmestaruuden takaa-ajokilpailussa 2010. Darja Virolaisen vanhemmat ovat ampumahiihtovalmentaja Leonid Reztsov ja hiihtäjä Anfisa Reztsova ja pikkusisko on ampumahiihtäjä Kristina Reztzova. Darja Virolainen on naimisissa inkeriläisen hiihtäjän Roman Virolaisen kanssa. Virolainen on asunut perheineen Suomessa vuodesta 2016 lähtien. Virolainen on 161 senttimetriä pitkä ja painaa 51 kilogrammaa. == Lähteet == * * http://biathlonrus.com/eng/team/main/daria-virolaynen/ ===Viitteet=== == Aiheesta muualla == Luokka:Venäläiset ampumahiihtäjät Luokka:Suomalaiset ampumahiihtäjät Luokka:Vuonna 1989 syntyneet Luokka:Elävät henkilöt
Begoniakasvit

Begoniakasvit eli vinolehtikasvit (Begoniaceae) on noin 1600-lajinen kasviheimo koppisiemenisten Cucurbitales-lahkossa, johon kuuluvat myös muun muassa kurkkukasvit (Cucurbitaceae). == Tuntomerkit == Begoniakasvit ovat mehevävartisia ja turpeanivelisiä ruohoja, joiden aineenvaihduntatuotteita ovat tanniini ja oksalaatti. Kasveja peittää erilaisista karvoista muodostunut, usein huomiota herättävä karvoitus. Lehdet ovat kahdessa rivissä, vinotyvisiä ja suurikorvakkeisia. Kasvien yksineuvoiset kukat sijaitsevat yksikotisesti. Kukinto on viuhkomainen, ja niissä kehittyvät hedekukat ensimmäisinä. Verhiö on teriömäinen. Hedekukissa on paljon heteitä, joiden lokerositeet ovat kookkaita. Emikukkien sikiäimissä on kookkaat kaksiliuskaiset istukat. Kotamaisessa hedelmässä on vähäpätöisiä siemeniä.Stevens 2001–, viittaus 15.12.2014. == Levinneisyys ja luokittelu == Begoniakasvien levinneisyys kattaa enimmäkseen tropiikin.http://www.mobot.org/mobot/research/apweb/maps/Begoniaceae.gif Begoniakasvien läheisin sukulaisheimo on Datiscaceae. === Suvut === Begoniakasvien noin 1600 lajia jakautuu kahteen sukuun, joista toisessa on vain yksi laji. * Hillebrandia ** Ainoa laji Hillebrandia sandwicensis kasvaa Havaijilla ja on enemmän tai vähemmän mukulallinen. Kukassa on kymmenen kehälehteä kahdessa kiehkurassa, sisäkiehkura on hyvin pienilehtinen. Yhdislehtinen sikiäin koostuu viidestä emilehdestä ja on vain osittain kehänalainen. Istukka on tyveltään aksiletyyppinen, mutta kärjestään muuttuu laitaistukoiksi. * Begonia L. – begoniat eli vinolehdet ** Begoniat ovat juurakollisia, joskus mukulallisia ruohoja. Lehdet sijaitsevat tavallisesti kahdessa rivissä, joskus kierteisesti tai vastakkaisesti. Tavallisesti ne ovat yksinkertaisia ja hammaslaitaisia. Tavallisesti kukinto on viuhkomainen, harvoin terttumainen. Joskus emikukat kehittyvät ennen hedekukkia (alasuku Symbegonia). Hedekukissa on kaksikiehkurainen kehä ja vähintään kolme hedettä. Emikukissa on tavallisesti viisi kehälehtiä ja tavallisesti kahdesta tai kolmesta emilehdestä muodostunut sikiäin, jossa on aksiletyyppiset tai laitaistukat. Hedelmä on rakokota ja usein epäsymmetrisesti siivellinen; joskus hedelmä on marja. Suvun 1600 lajia kasvaa enimmäkseen tropiikissa. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Finto: Kassu – Kasvien suomenkieliset nimet: Begoniaceae * Luokka:Kasviheimot
Jaïro Riedewald

Jaïro Riedewald (s. 9. syyskuuta 1996 Haarlem, Alankomaat) on alankomaalainen jalkapalloilija, pelipaikaltaan puolustaja. Hän edustaa Belgian Jupiler Pro Leaguessa pelaavaa Royal Antwerpia. Riedewald teki ensiesiintymisensä Eredivisiessä 22. joulukuuta 2013, kun Ajax voitti vierasottelussa Roda JC:n 2–1. Hän tuli kentälle 80. minuutilla Christian Poulsenin tilalle ja nosti 88. minuutilla ja lisäajan toisella minuutilla tekemillään kahdella maalilla Ajaxin tappioasemasta voittoon.Roda JC vs. Ajax 1 - 2. Soccerway.com. Yhteensä Riedewald pelasi kaudella 2013–2014 viisi Eredivisien ottelua, joista kolmessa hän oli avauskokoonpanossa. Lisäksi hän pelasi kauden aikana seuran Eerste divisiessä pelaavassa kakkosjoukkueessa Jong Ajaxissa kymmenen ottelua, joissa kaikissa täydet minuutit. Riedewald siirtyi heinäkuussa 2017 englantilaisseura Crystal Palaceen yhdeksän miljoonan euron siirtosummalla. Eniten vastuuta hän on saanut kaudella 2020–2021, jolloin hän pelasi 33 valioliigaottelua ja teki toistaiseksi ainoat valioliigamaalinsa, yhden lokakuussa Fulhamia ja yhden helmikuussa Newcastle Unitedia vastaan. Riedewald on pelannut Alankomaiden eri ikäluokkien juniorimaajoukkueissa. Alankomaiden A-maajoukkueessa hän on pelannut kolme EM-karsintaottelua syksyllä 2015. == Saavutukset == * Eredivisien mestaruus: 2013–2014 * KNVB-cupin toinen sija: 2013–2014 * Alankomaiden supercupin toinen sija: 2014–2015 == Lähteet == Luokka:Alankomaalaiset jalkapalloilijat Luokka:Vuonna 1996 syntyneet Luokka:Elävät henkilöt
A. K. Hangal

Avtar Kishan Hangal (1. helmikuuta 1914 Sialkot – 26. elokuuta 2012 Mumbai), tunnettiin nimellä A. K. Hangal, oli intialainen näyttelijä ja vapaustaistelija. Hän näytteli yli 200 hindinkielisessä elokuvassa vuosikymmeniä kestäneellä urallaan. Intian hallitus myönsi Hangalille Padma Bhushan -palkinnon vuonna 2006. == Valikoitu filmografia == * Shagird (1967) * Daag (1973) * Abhimaan (1973) * Deewaar (1975) * Sholay (1975) * Kalyug (1981) * Meri Jung (1985) * Ram Teri Ganga Maili (1985) * Khalnayak (1993) * Dilwale (1994) * Lagaan – olipa kerran Intiassa (2001) * Paheli (2005) == Lähteet == == Aiheesta muualla == * * Luokka:Intialaiset näyttelijät Luokka:Intialaiset kansalaisaktivistit Luokka:Vuonna 1914 syntyneet Luokka:Vuonna 2012 kuolleet
Pyhimysten kaivo

Pyhimysten kaivo (The Well of the Saints) on irlantilaisen John Millington Syngen kirjoittama kolminäytöksinen näytelmä, joka sai kantaesityksensä Dublinin Abbey Theatressa helmikuussa 1905. Sen tarina sijoittuu epämääräiseen menneisyyteen Irlannin maaseudulle. Näytelmän on suomentanut Kalevi Nyytäjä. ==Juoni== Sokealle kerjäläispariskunnalle Martinille ja Marylle ovat hyväätarkoittavat kyläläiset uskotelleet, että he ovat kauniita. Kun vaeltava munkki Pyhimys antaa heille pyhän veden avulla heidän näkönsä takaisin, totuus paljastuu heille: he ovatkin rumia ja kokevat toisensa luotaantyöntävinä. Martin saa työtä nuorelta kyläsepältä Timmyltä ja yrittää lähennellä tämän morsianta Mollya. Tyttö torjuu miehen ja Timmy erottaa Martinin palveluksestaan. Pyhimyksen pyhän veden vaikutus häipyy ja Martin ja Mary sokeutuvat taas ja löytävät toisistaan taas lohtua. Kun Pyhimys palaa kylään vihkiäkseen Timmyn ja Mollyn, hän tarjoutuu tekemään sokean pariskunnan taas näkeväksi, mutta Martin ja Mary kieltäytyvät ja sanovat elävänsä mieluummin valheessa kuin todellisuudessa. Pyhimys loukkaantuu, ja kyläläiset lähettävät sokean pariskunnan matkoihinsa.Martinkauppi, Timo: Pyhimysten kaivo, Jyväskylän Huoneteatteri 5.2.1988. Viitattu 15.12.2014. ==Lähteet== Luokka:Irlantilaiset näytelmät
Sophie Dahl

Sophie Dahl (ent. Sophie Holloway, s. 15. syyskuuta 1977) on englantilainen kirjailija ja entinen malli. Dahlin vanhemmat ovat näyttelijä Julian Holloway ja kirjailija Tessa Dahl, jonka oma isä on lastenkirjailija Roald Dahl. Vanhemmat erosivat hänen varhaislapsuudessaan ja Sophie jäi äitinsä kasvatettavaksi. Äitinsä mukana hän ehti asua muun muassa Lontoossa, New Yorkissa ja intialaisessa ashramissa ja käydä kymmentä eri koulua. Malliksi Dahl päätyi 18-vuotiaana kohdattuaan sattumalta Isabella Blow’n. Hän herätti mediassa huomiota, sillä tuolloin häntä pidettiin mallien mittapuulla epätavallisen suurikokoisena. Dahlin esikoisromaani Playing With the Grown-ups julkaistiin vuonna 2007. Sitä oli edeltänyt jo vuonna 2003 kuvitettu 74-sivuinen pienoisromaani The Man with the Dancing Eyes, jonka kuvituksen laati hänen lapsuusystävänsä Annie Morris. Teosten välillä Dahl oli kirjoittanut moniin sanoma- ja aikakauslehtiin. Vuonna 2009 hän julkaisi hänen keittokirjan Miss Dahl’s Voluptuous Delights. Sen jälkeen hän esiintyi myös televisiossa kirjan innoittaman ruoanlaitto-ohjelman The Delicious Miss Dahl (2010) juontajana. Toinen keittokirja, From Season to Season, ilmestyi 2011. Dahl on ollut naimisissa muusikko Jamie Cullumin kanssa vuodesta 2010 ja heillä on kaksi tytärtä. ==Lähteet== ==Aiheesta muualla== * Luokka:Englantilaiset kirjailijat Luokka:Brittiläiset mallit Luokka:Vuonna 1977 syntyneet Luokka:Elävät henkilöt
Hastings (täsmennyssivu)

Hastings voi tarkoittaa: ==Paikkoja== *Hastings, kaupunki Englannissa *Hastings, joki Australiassa *Hastings, aluekunta Kanadan Ontariossa *Hastings, kaupunki Sierra Leonessa *Hastings, kaupunki Uudessa-Seelannissa *Hastings, kaupunki Yhdysvaltojen Floridassa *Hastings, pieni kaupunki Yhdysvaltojen Iowassa *Hastings, kaupunki Yhdysvaltojen Michiganissa *Hastings, kaupunki Yhdysvaltojen Minnesotassa *Hastings, kaupunki Yhdysvaltojen Nebraskassa *Hastings, kaupunki Yhdysvaltojen New Yorkissa *Hastings, pikkukaupunki Yhdysvaltojen Oklahomassa *Hastings, kunta Yhdysvaltojen Pennsylvaniassa ==Henkilöitä== === Hastings sukunimenä === *Alcee Hastings (1936–2021), yhdysvaltalainen poliitikko *Bob Hastings (1925–2014), yhdysvaltalainen näyttelijä *Jeff Hastings (s. 1959), yhdysvaltalainen mäkihyppääjä *Natasha Hastings (s. 1986), yhdysvaltalainen juoksija *Warren Hastings (1732–1818), brittiläinen Bengalin kenraalikuvernööri === Hastings etunimenä === *Hastings Banda (1898–1997), Malawin presidentti *Hastings Gilford (1861–1941), brittiläinen lääkäri *Hastings Ismay (1887–1965), brittiläinen upseeri ===Kuvitteellisia henkilöitä=== *Arthur Hastings, Agatha Christien Hercule Poirot -tarinoiden hahmo ==Muuta== *Hastingsin taistelu vuonna 1066 *Operaatio Hastings, Yhdysvaltojen armeijan operaatio Vietnamin sodassa *Hastingsin vasta- aurinkokaari, haloilmiö *Hastings, Kuninkaallisen laivaston alusluokka *HMS Hastings (L27), Hastings-luokan sluuppi
Nicolai Boilesen

Nicolai Møller Boilesen (s. 16. helmikuuta 1992 Ballerup, Tanska) on tanskalainen jalkapalloilija, pelipaikaltaan vasen laitapuolustaja. Hän edustaa Tanskan Superliigassa pelaavaa FC Kööpenhaminaa. Hän edusti kausina 2010–2016 Alankomaiden pääsarjassa Eredivisiessä pelaavaa AFC Ajaxia.Nicolai Boilesen National Football Teams -sivustolla Boilesen siirtyi vuonna 2004 13-vuotiaana synnyinkuntansa seuransa Skovlunde IF:stä Tanskan suurseuraan Brøndby IF:ään.Talenter: En grundsten i Brøndby IF. Brøndby IF 24.6.2008. Ajaxiin hän siirtyi Brøndby-sopimuksen päätyttyä 31. joulukuuta 2009.Brøndby 17-årige forsvarstalent Nicolai Boilesen kan efter flere uger forhandlinger kalde sig Ajax-spiller. Tipsbladet 3.12.2009. Boilesen teki ensiesiintymisensä Eredivisiessä 3. huhtikuuta 2011, kun Ajax voitti Heracles Almelon kotonaan 3–0. Hän tuli ottelussa kentälle ensimmäisen jakson lisäajalla Daley Blindin tilalle.Ajax vs. Heracles 3 - 0. Soccerway. Hän pelasi kaudella 2010–2011 myös viidessä muussa liigaottelussa, joissa kaikissa aloituskokoonpanossa. Kaudella 2011–2012 Boilesen pelasi neljässä alkukauden liigaottelussa. Koko syksyn 2012 hän oli sivussa reisivamman vuoksi, eikä pelannut kaudella 2012–2013 ainuttakaan liigaottelua. Kaudella 2013–2014 Boilesen nousi Ajaxin runkopelaajien joukkoon pelattuaan 20 liigaottelua, joista 17:ssä hän oli avauskokoonpanossa. Kaudella 2014–2015 hän pelasi Eredivisiessa 22 ottelua, jotka kaikki avauskokoonpanossa. Kaudella 2015–2016 hän ei saanut pelata lainkaan, kun hän ei halunnut uusia sopimustaan Ajaxin kanssa. Kesällä 2016 hän siirtyi FC Kööpenhaminaan. Tanskan maajoukkueessa Boilesen pelasi ensimmäiset kaksi otteluaan vuonna 2011. Vuosina 2013–2015 hän pelasi 13 maaottelua. Tämän jälkeen tuli taas taukoa ja hän pelasi kaksi maaottelua maaliskuussa 2018. Vuonna 2021 hän pelasi ennen EM-kilpailuja uransa 18. maaottelun maaliskuussa sekä 19. ja 20. maaottelun kesäkuussa. Toistaiseksi ainoan maaottelumaalinsa hän on tehnyt marraskuussa 2013 ystävyysottelussa Norjaa vastaan. == Saavutukset == Ajax: * Eredivisien mestaruus: 2010–2011, 2011–2012, 2012–2013, 2013–2014 ** Toinen sija: 2014–2015 * KNVB-cupin toinen sija: 2010–2011, 2013–2014 * Alankomaiden supercupin voitto: 2013–2014 ** Toinen sija: 2010–2011, 2011–2012, 2012–2013, 2014–2015 FC Kööpenhamina: * Tanskan Superliigan mestaruus: 2016–2017, 2018–2019 ** Toinen sija: 2019–2020 * Tanskan cupin voitto: 2016–2017 == Lähteet == Luokka:Tanskalaiset jalkapalloilijat Luokka:Vuonna 1992 syntyneet Luokka:Elävät henkilöt
Roland Lessing

Roland Lessing (s. 14. huhtikuuta 1978 Tartto) on virolainen ampumahiihtäjä. Hän edustaa seuratasolla Elva Skiclubia. Lessing debytoi ampumahiihdon maailmancupissa vuonna 1998 Breznossa. Ensimmäiset maailmancupin pisteensä hän sai oltuaan kahdestoista Östersundin pikakilpailussa 2005. Lessingin paras sijoitus maailmancupin osakilpailussa on toinen, jonka hän saavutti Pokljukan takaa-ajosta joulukuussa 2009. Tuo sijoitus on myös Lessingin maailmancup-uran ainoa palkintokorokesijoitus. Lessing on osallistunut neljiin talviolympialaisiin peräkkäin vuosina 2002-2014. Hänen paras sijoituksensa on 45. vuoden 2002 kisoista Salt Lake Citystä. Hän on myös osallistunut kolmiintoista MM-kisoihin. Ensimmäisiin aikuisten MM-kisoihinsa Lessing osallistui jo vuonna 1999. Parhaimmillaan hän on ollut viidestoista normaalimatkalla Kontiolahdella 2015, seitsemästoista pikakilpailussa Östersundissa 2008 ja yhdeksäs viestissä Hanti-Mansijskissa 2003. Rulla- ampumahiihdon MM-kilpailuissa hän on saanut pronssia viestissä 2000 ja pikakilpailussa 2007. == Lähteet == * Luokka:Virolaiset ampumahiihtäjät Luokka:Vuonna 1978 syntyneet Luokka:Elävät henkilöt
Prayer

Prayer on saksalaisen DJ-tuottaja Robin Schulzin debyyttialbumi. Sen julkaisivat TONSPIEL sekä Warner Music Group 19. syyskuuta 2014 ja sen tuotannosta vastasi kokonaan Schulz itse. Toisin kuin albumin singlet, albumi itsessään ei ole onnistunut saavuttamaan yhtä suurta menestystä. Albumi on päässyt viiden parhaan joukkoon toistaiseksi vain Sveitsissä. Kymmenen parhaan joukkoon se on onnistunut pääsemään Itävallassa ja Saksassa. ==Kappalelista== CD # "Prayer in C (Robin Schulz Remix)" - Benjamin Cotto, Nili Hadida - Lillywood ja Robin Schulz - 3:09 # "Willst Du" - Robin Schulz ja Alligatoah - 3:10 # "Sun Goes Down" - Robin Schulz ft. Jasmine Thompson - 2:59 # "No Rest for the Wicked (Robin Schulz Edit)" - Lykke Li, Björn Yttling - Lykke Li - 3:21 # "Rather Be (Robin Schulz Edit)" - Jack Patterson, James Napier, Nicole Marshall - Clean Bandit ft. Jess Glynne - 3:12 # "We Don't Have to Take Our Clothes Off" - Narada Michael Walden, Preston Glass - Lexer ja Nico Pusch - 3:20 # "House on Fire" - Robin Schulz ja Me & My Monkey - 3:20 # "Taking Me Home" - HEYHEY - 3:02 # "Never Know Me" - Robin Schulz ja Dansir - 3:18 # "Snowflakes" - Pingpong ja Robin Schulz - 3:24 # "Waves (Robin Schulz Remix)" - Dennis Princewell Stehr - Mr Probz - 3:27 # "Warm Minds" - Robin Schulz - 3:24 # "Wrong" - Robin Schulz - 3:26 # "Summer Nights" - Scheinizzl ja Chroph ft. David Lageder - 3:46 # "Spree Ahoi" - Thomas Lizzara ft. Steven Coulter - 4:00 # "Hier mit Dir (Robin Schulz Radio Mix)" - Tom Thaler, Basil ja Robin Schulz - 3:16 # "Changes (Robin Schulz Remix Radio Edit)" - Nick Littlemore, Peter Mayes, Sam Littlemore - Faul & Wad Ad vs. Pnau - 3:24 # "A Sky Full of Stars (Robin Schulz Edit)" - Tim Bergling, Guy Berryman, Jonny Buckland, Will Champion, Chris Martin - Coldplay - 3:15 # "Whatever" - Stil ja Bense - 3:18 # "In the Morning Light" - Alex Schulz - 3:17 iTunes bonusraita (vain ennakkotilaus) * 21 "Prayer" (Continuous DJ Mix) \- 1:17:55 ==Listasijoitukset== Listat (2014) Paras sijoitus Itävalta (Ö3 Austria Top 40) 10 Belgia (Ultratop Flanderi) 42 Belgia (Ultratop Vallonia) 42 Alankomaat (MegaCharts) 54 Suomi (Suomen virallinen lista) 31 Ranska (SNEP) 145 Saksa (Offizielle Top 100) 7 Italia (FIMI) 98 Norja (VG-lista) 34 Ruotsi (Sverigetopplistan) 19 Sveitsi (Swiss Music Charts) 4 ==Lähteet== Luokka:Vuoden 2014 esikoisalbumit Luokka:Saksalaiset dance- albumit
Jonathan

Jonathan Cícero Moreira (eli Jonathan; s. 27. helmikuuta 1986 Conselheiro Lafaiete) on brasilialainen jalkapalloilija, joka edustaa kotimaassaan Paranaensea. Hän pelasi neljä vuotta Italian Serie A:ssa. Oikeajalkainen Jonathan on pelipaikaltaan oikea laitapuolustaja. == Seurajoukkueura == Vuodet 2005–2010 Jonathan edusti Cruzeiroa. Ensimmäisen Série A-maalinsa Cruzeiron paidassa hän iski elokuussa 2007. Vuoden 2011 alussa Jonathan siirtyi Brasilian suurseuraan Santos FC:hen. Puolen vuoden aikana Jonathan voitti Santosin paidassa Copa Libertadoresin. Heinäkuussa 2011 Jonathan siirtyi Italian Serie A:n suurseuraan Inter Milaniin. Hän debytoi seuran paidassa syyskuussa 2011 Serie A:ssa US Palermoa vastaan. Kaudella 2011–2012 Jonathan debytoi myös Mestarien liigassa. Tammikuussa 2012 Jonathan siirtyi lainalle Serie A:ssa niin ikään pelanneeseen Parmaan. Hän pelasi seurassa kauden loppuun asti ja Parma oli hienosti sarjataulukon kahdeksas. Lainan jälkeen Jonathan palasi Interiin. == Maajoukkueura == Jonathan edusti maataan alle 17-vuotiaiden MM-kisoissa vuonna 2003 Suomessa. Jonathan oli noissa kisoissa tärkeässä roolissa pelaten täydet minuutit muun muassa finaalissa Finnair- stadionilla Helsingissä, jossa Brasilia voitti Espanjan 1-0. == Lähteet == * Luokka:Brasilialaiset jalkapalloilijat Luokka:Vuonna 1986 syntyneet Luokka:Elävät henkilöt
Jari Rinne (juoksija)

Jari Tapani Rinne (s. 4. toukokuuta 1961 Espoo) on aktiiviuransa päättänyt suomalainen pikajuoksija. Hän edusti vuodesta 1979 lähtien Lahden Ahkeraa ja hänen valmentajanaan toimi Yrjö Oksanen. Kalevan kisoista Rinne saavutti 200 metrin juoksusta hopeaa vuonna 1985 ja 400 metrin juoksusta kaksi hopeaa vuosina 1983 ja 1985 sekä pronssia vuonna 1981. Lisäksi hän oli viestijuoksun SM-kilpailuissa mukana voittamassa 4 x 100 metrin viestijuoksusta kolmea kultaa vuosina 1984, 1985 ja 1986 sekä 4 x 400 metrin viestijuoksusta kultaa vuonna 1984 sekä hopeaa vuonna 1983. Virallisissa kilpailuissa hän ei ole esiintynyt vuoden 1986 jälkeen. == Lähteet == Luokka:Suomalaiset pikajuoksijat Luokka:Vuonna 1961 syntyneet Luokka:Elävät henkilöt
Sakari Ylikörkkö

Sakari Ylikörkkö (s. 21. heinäkuuta 1960) on aktiiviuransa päättänyt suomalainen pikajuoksija. Hän edusti vuodesta 1982 lähtien Oulun Pyrintöä ja hänen valmentajanaan toimi Pentti Mankila. Kalevan kisoista Ylikörkkö saavutti pronssia 100 metrin juoksusta vuonna 1985. Virallisissa kilpailuissa hän ei ole esiintynyt vuoden 1987 jälkeen. == Lähteet == Luokka:Suomalaiset pikajuoksijat Luokka:Vuonna 1960 syntyneet Luokka:Elävät henkilöt
Vladimir Janko

Vladimir Vladimirovitš Janko () (18. tammikuuta 1949 – 16. toukokuuta 2022 Moskova, Venäjä) oli venäläinen hyökkääjänä pelannut jääpalloilija, joka edusti Moskovan Dynamoa ja Krasnogorskin Zorkia. Pelaajauransa jälkeen hän kouluttautui valmentajaksi ja valmensi Venäjällä Syktyvkarin Stroitelia, Krasnojarskin Jeniseitä, välillä Suomessa Lappeenrannan Veiterää ja sen jälkeen edelleen Venäjällä Arkangelin Vodnikia, Moskovan Dynamoa, Kemerovon Kuzbassia ja Dynamo Kazania. Kazanin valmentajana hän saavutti jo 10. Venäjän mestaruutensa. Neuvostoliiton jääpallomaajoukkueen valmentajana hän oli Neuvostoliiton vallan loppuvaiheessa 1987-1991. Venäjän jääpallomaajoukkueen valmentajana hän oli kolmeen otteeseen vuosina 1999-2002, 2004-2006, 2007-2009. Suomessa olleessaan Veiterän valmentajana hän toimi myös yhden kauden Suomen jääpallomaajoukkueen valmentajana 1992-1994. ==Saavutukset pelaajana== Seurajoukkueissa * 5 Neuvostoliiton mestaruutta vuosina 1972, 1973, 1975, 1976 ja 1978 Moskovan Dynamon riveissä, * 3 Jääpallon Euroopan cup voittoa: 1976, 1977 ja 1979 Moskovan Dynamon riveissä. Maajoukkueessa * 4 maailmanmestaruutta vuosina 1973, 1975, 1997, 1979, ==Saavutukset valmentajana== * 2 Neuvostoliiton mestaruutta: vuosina 1988 ja 1989 Krasnojarskin Jenisein valmentajana, * Suomen mestaruushopeaa vuonna 1994 Veiterän valmentajana, * 10 Venäjän mestaruutta: 1996, 1997, 1998, 1999, 2000, 2004 ja 2005 Vodnikin valmentajana sekä 2006, 2007 Moskovan Dynamon valmentajana ja 2011 Dynamon Kazanin valmentajana, * 2 Venäjän mestaruushopeaa: 2009 Kemerovon Kuzbassin ja 2012 Dynamon Kazanin valmentajana, * 2 Jääpallon Euroopan cup voittoa: 2002, 2003, 2004, 2006 Vodnikin ja Dynamon valmentajana, * 4 Jääpallon maailmancupin voittoa: 2003, 2004, 2006, 2010 Moskovan ja Kazanin Dynamon valmentajana * 6 MM-valmentajana: 1989, 1991, 1999, 2001, 2006 ja 2008, * 2 MM-hopeaa valmentajana: 2005 ja 2009. ==Lähteet== *Vladimir Janko IBDB-tietokannassa *Vladimir Janko Moskovan Dynamon sivuilla ===Viitteet=== Luokka:Neuvostoliittolaiset jääpalloilijat Luokka:Neuvostoliittolaiset jääpallovalmentajat Luokka:Venäläiset jääpalloilijat Luokka:Venäläiset jääpallovalmentajat Luokka:Vuonna 1949 syntyneet Luokka:Vuonna 2022 kuolleet
Pirkanmaan kirjoituskilpailu

Pirkanmaan kirjoituskilpailu on Tampereen kaupunginkirjaston järjestämä maakunnallinen kirjoituskilpailu, joka on järjestetty vuodesta 1952. Kilpailun tarkoituksena on tukea uusia lahjakkaita kirjoittajia ja tarjota heille mahdollisuus saada tekstejään julkisuuteen. Kirjoituskilpailuun voivat osallistua Pirkanmaan alueella asuvat, työskentelevät tai opiskelevat kirjoittajat, jotka eivät ole julkaisseet kaunokirjallista teosta tai omakustannetta. Kilpailussa on kaksi sarjaa: proosa ja lyriikka. Pirkanmaan kirjoituskilpailu == Historia == Kilpailun perusti Tampereen kirjastonjohtaja Mikko Mäkelä vuonna 1952. Kilpailussa palkittuja ovat olleet muun muassa rikoskirjailija Seppo Jokinen, runoilijat Mirkka Rekola, Kari Aronpuro ja Tuija Välipakka, näytelmäkirjailija Jussi Kylätasku, kirjailijat Jaakko Syrjä, Päivi Alasalmi, Vilja-Tuulia Huotarinen, Anni Kytömäki, Olli Jalonen sekä kirjailijaliiton puheenjohtaja Jyrki Vainonen. ==Lähteet== Luokka:Suomalaiset kirjallisuuspalkinnot Luokka:Tampereen kirjallisuus Luokka:Kirjoituskilpailut
Ruokojärvi (Punkalaidun)

Ruokojärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 4,6 hehtaaria ja sen pituus on 600 metriä ja leveys 100 metriä. Järvellä on kymmenkunta tulo-ojaa lähinnä suolta, joista yksi on nimeltään Ruokostenoja. Järven luusua sijaitsee järven länsirannalla, josta saa alkunsa 4,4 kilometriä pitkä Ruokostenoja, joka laskee Sammaljokeen. Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Pohjois- ja eteläpäässä on metsäistä suota. Sastamalan raja kulkee aivan järven pohjoispään vierestä. == Lähteet == Luokka:Punkalaitumen järvet Luokka:Sammujoen valuma-alue
Sammakkajärvi

Sammakkajärvi eli Sammakkojärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 30,4 hehtaaria ja sen pituus on 1,4 kilometriä ja leveys 350 metriä. Järveen laskee muutama suo-oja ja pelto-oja. Järven luusua sijaitsee järven luoteisrannalla, josta saa alkunsa 2,9 kilometriä pitkä laskuoja Sammaljokeen. Laskuoja virtaa suuren tekolammen läpi ennen yhtymistään Sammaljokeen. Järven rantaviiva on 4,6 kilometriä pitkä ja ranta on pääosin moreeni- ja kalliopohjaista metsämaastoa. Järven eteläpäässä on metsäistä suota. Loma-asuntoja on muutamissa kohdin ja koilliskulmassa on maatila ja peltoja. Sinne johtaa tie Sammaljoen kylän suunnalta. Järvi sijaitsee Punkalaitumen ja Sastamalan rajalla niin, että suurin osa järvestä kuuluu Punkalaitumen alueelle. == Historiaa == Vuoden 1855−56 Kalmbergin kartastossa järven nimi kirjoitettiin "Sammakajärvi". == Lähteet == Luokka:Sastamalan järvet Luokka:Sammujoen valuma-alue Luokka:Punkalaitumen järvet
Lailujärvi

Lailujärvi on Pirkanmaalla Sastamalassa Sammaljoella sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 1,1 hehtaaria ja sen pituus on 200 metriä ja leveys 50 metriä. Järvellä ei ole tulo-ojia, sillä se sijaitsee suon keskellä. Järven luusua lähtee järven luoteisrannalla, josta saa alkunsa 1,6 kilometriä pitkä Kravi. Järven rantaviiva on 0,67 kilometriä pitkä ja ranta on metsäistä suota, joka on syntynyt järven umpeenkasvun seurauksena. Rannoilla ei ole rakennuksia eikä sinne johda tietä. == Historiaa == Vuoden 1855−56 Kalmbergin kartastossa järven nimi kirjoitettiin "Lainujärvi". == Lähteet == Luokka:Sastamalan järvet Luokka:Sammujoen valuma-alue
Pikku Murtojärvi

Pikku Murtojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 1,8 hehtaaria ja sen pituus on 400 metriä ja leveys 70 metriä. Järveen laskee vain muutama tulo-oja. Järven luusua sijaitsee järven länsirannalla, josta saa alkunsa 750 metriä pitkä laskuoja Murtoonmaanojaan, joka laskee Sammaljokeen Myllykosken yläpuolella. Lähellä sijaitseva Murtojärvi laskee samaan laskuojaan. Järven rantaviiva on 0,8 kilometriä pitkä ja ranta on pääosin moreeni- ja kalliopohjaista metsämaastoa ja peltoa. Rannalle ei ole rakennettu asuntoja eikä sille johda tietä. == Lähteet == Luokka:Sastamalan järvet Luokka:Sammujoen valuma-alue
Murtojärvi (Sastamala)

Murtojärvi on Pirkanmaalla Sastamalassa Sammaljoen kylässä sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma- alueeseen. == Maantiede == Järven pinta-ala on 5,6 hehtaaria ja sen pituus on 500 metriä ja leveys 200 metriä. Järvellä on tulo-ojina muutama suo-oja. Järven luusua sijaitsee järven etelärannalla, josta saa alkunsa 750 metriä pitkä laskuoja Murtoonmaanojaan, joka laskee Sammaljokeen Myllykosken yläpuolella. Lähellä sijaitseva Pikku Murtojärvi laskee samaan laskuojaan. Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa. Rannalla on loma-asunto ja maatila, jonne johtaa tie Sammaljoen kylältä. == Lähteet == Luokka:Sastamalan järvet Luokka:Sammujoen valuma-alue
Iso-Kuovanen

Iso-Kuovanen on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 1,7 hehtaaria ja sen pituus on 250 metriä ja leveys 100 metriä. Järvellä ei ole tulo-ojia. Järven luusua sijaitsee järven etelärannalla, josta saa alkunsa 900 metriä pitkä laskuoja Murtoonmaanojaan, joka laskee Sammaljokeen. Murtoonmaanoja laskee Pikku-Kuovasen läpi ennen Iso- Kuovasen yhtymiskohtaa. Alavirran puolella on vielä tekolampi. Järven rantaviiva on 0,65 kilometriä pitkä ja ranta on pääosin moreeni- ja kalliopohjaista metsämaastoa, jossa rantoja kiertää kapea avosuovyöhyke. Rantoja ei ole rakennettu eikä sinne kulje tietä. Kuovasen talo sijaitsee kahden samaan suohon kuuluvan lammen takana. == Historiaa == Vuoden 1855−56 Kalmbergin kartastossa järvi on nykyistä pitempi, mikä tarkoittaa, että järven pintaa on alennettu. == Lähteet == Luokka:Sastamalan järvet Luokka:Sammujoen valuma-alue
Vihdanlammi

Vihdanlammi on Pirkanmaalla Sastamalassa Sammaljoella sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 2,0 hehtaaria ja sen pituus on 350 metriä ja leveys 80 metriä. Järveen laskee muutama suo-oja. Järven luusua sijaitsee järven etelärannalla, josta saa alkunsa 4,3 kilometriä pitkä laskuoja, joka yhtyy Varessuonojaan. Tämä oja muuttuu pian Sammaljoeksi. Järven rantaviiva on 0,75 kilometriä pitkä ja ranta on pääosin soista metsämaastoa. Rannan tuntumassa on pari loma-asuntoa, joille johtaa tie Ekojärveltä. == Lähteet == Luokka:Sastamalan järvet Luokka:Sammujoen valuma-alue
Hanhijärvi (Houhajärvi)

Hanhijärvi on Pirkanmaalla Sastamalassa Houhajärvellä sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 4,3 hehtaaria ja sen pituus on 450 metriä ja leveys 150 metriä. Järvellä ei ole tulo-ojia. Järven luusua sijaitsee järven etelärannalla, josta saa alkunsa 7 kilometriä pitkä Pikkujoki. Samaan pikkujokeen laskee myös suurempi Houhajärvi. Järven rantaviiva on 1,2 kilometriä pitkä ja ranta on laaja avosuo. Suo on nykyään luonnonsuojelualue. == Historiaa == Vuoden 1855−56 Kalmbergin kartastossa järven koko on muuttunut suuresti, koska vedenpinta on alentunut huomattavasti. Vielä vuoden 1930 kartassa Hanhijärvi on selkeästi nykyistä suurempi. Sekä laamanni P.G. Falck että talonomistaja Henric Wanhakyrö ovat hakeneet Hanhijärvelle (mahdollisesti eri järvet) lupaa kuivattaa se. Kummankin hanke olisi toteutunut 1840-luvulla. == Katso myös == * Luettelo Suomen Natura 2000 -alueista == Lähteet == Luokka:Sastamalan järvet Luokka:Sammujoen valuma-alue
Houhajärvi

Houhajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Sammunjoen valuma-alueeseen. == Maantiede == Järven pinta-ala on 373 hehtaaria ja sen pituus on 8,0 kilometriä ja leveys 700 metriä. Levein kohta 1,4 kilometriä sijaitsee järven luoteispäässä. Tulo-ojat laskevat pääasiassa pelloilta. Yhden tulo-ojan nimi on Hyssäänoja. Järven luusua sijaitsee järven eteläpään lounaisrannalla, josta saa alkunsa 3,2 kilometriä pitkä Houhajärvenoja, joka yhtyy Hanhijärveltä laskevaan Pikkujokeen. Pikkujoki laskee vielä 5,6 kilometriä Sammaljokeen. Järven rantaviiva on 27,7 kilometriä pitkä ja ranta on pääosin moreeni- ja kalliopohjaista metsämaastoa. Rantaan rajautuu useasti peltoja, mutta loma- asunnot täyttävät muuten rannat. Maatiloja on useita ja niille johtaa tiet Sammaljoen ja Sastamalan keskustan väliseltä tieltä. Järven eteläpuolella on Houhajärven kylä. Järven laajemmassa pohjoisosassa on yksitoista saarta, jotka ovat usein luodon kokoisia. Suurimpien saarten nimet ovat Komeronsaari, Paljassaari, Peilisaari ja Pukkisaari (niemi). Pieniä saaria ovat Kuttusaari, Pukkisaari ja Tupsukari. Levonnokka ahtaa etensä kapean salmen. Sen eteläpuolella saaria on kovin vähän. Houhajärven kohdalla on toinen kapea salmi, jonka ylittää kevyt silta. == Virkistys == Houhajärvi on vähitellen rehevöitynyt. Sen veden happitilanne ja veden laatu on viime aikoina kärsinyt esimerkiksi veden vähyydestä ja haja-asutusalueen kuormituksesta. Erityisesti vuonna 1997, jolloin sen rehevöitymisestä keskusteltiin julkisesti, heräsivät eri tahot vaatimaan toimia. Järveä on ryhdytty nyt kunnostamaan. Vuonna 2013 haettiin lupa rakentaa järven luusuaan pohjapato, jolla nostettaisiin vedenpinnan korkeutta etenkin vuoden kuivimpina aikoina. Pohjapato valmistui vuonna 2015. Sillä nostettiin järven pinnan keskikorkeutta 13 cm. Samalla pinnan korkeusvaihtelu väheni merkittävästi. Muina hoitotoimenpiteinä on toteutettu hoitokalastusta, kuhaistutuksia ja veden vaihtuvuutta estävän kasvuston niittoja. == Historiaa == Vuoden 1855−56 Kalmbergin kartastossa järven muoto on hieman muuttunut nykyiseen verrattuna. Tämä merkitsee, että järven pintaa on alennettu. Tämä on saattanut tapahtua sen jälkeen, kun talollinen Ferdinand Jaamala ja hänen kumppanit hakivat lupaa kuivauttaa Houhajärvi vuonna 1840. Lupa hankkeelle myönnettiin 1841. Houhajärven vedenpinnan korkeutta laskettiin silloin noin metrin. == Lähteet == Luokka:Sastamalan järvet Luokka:Sammujoen valuma-alue
Pinguy OS

Pinguy OS on Ubuntuun perustuva Linux-käyttöjärjestelmä, joka on suunnattu aloittelijoille.https://distrowatch.com/table.php?distribution=pinguy == Ominaisuudet == Pinguy OS:ssa on korjattu monia virallisen Ubuntu-jakelun puutteita muuttamalla käyttöliittymää ja valitsemalla työpöydälle aloittelijan yleensä tarvitsemat ohjelmat. Pinguy mielletään käyttäjiensä parissa usein Linux Mintin kilpailijaksi. Pinguy OS ei ole DistroWatchin mukaan niin suosittu kuin Linux Mint tai Ubuntu. Pinguy toimii LiveDVD-tilassa, jolloin sitä ei aivan välttämättä tarvitse asentaa koneen kiintolevylle. Pinguyn asennus vaatii USB-tikun, DVD:n tai vastaavan suuren asennusmedian, CD:lle se ei mahdu. Käyttöliittymä vahvasti muunneltu GNOME. PinGuy OS perustuu Debianiin samalla tavoin kuin Ubuntukin. Saatavissa sekä 32- että 64-bittisenä. Vähimmäisvaatimus x86-yhteensopiva prosessori 700 MHz kellotaajuudella. Lisäksi Pinguy OS tarvitsee ainakin 384 MB keskusmuistia ja 8GB kiintolevytilaa. == Lähteet == == Aiheesta muualla == * Pinguy OS Homepage * Pinguy OS at DistroWatch.com *Pinguy OS .iso Sourceforge Luokka:Ubuntun johdannaiset
Kalevi Nyytäjä

Aarne Taisto Kalevi Nyytäjä (s. 9. kesäkuuta 1932 Tyrvää) on suomentaja, joka on kääntänyt muun muassa Honoré de Balzacin, Georg Büchnerin, Raymond Chandlerin, E. L. Doctorowin, Graham Greenen ja Ernest Hemingwayn teoksia.Kuka kukin on 2003, s. 689–690. Helsinki 2002. ISBN 951-1-18086-X Hän sai valtion kääntäjäpalkinnon vuonna 1977 ja kirjallisuuden valtionpalkinnon vuonna 1999.80 vuotta: Kalevi Nyytäjä. Helsingin Sanomat 9.6.2012. Viitattu 15.12.2014.Kirjallisuuden valtionpalkinnot kirjailija Hannu Niklanderille ja kääntäjä Kalevi Nyytäjälle. Opetusministeriö 20.10.1999. Viitattu 15.12.2014. Nyytäjän virolainen kasvatusäiti opetti pojalle saksaa ja pani tämän ruotsinkieliseen leikkikouluun. Nyytäjä oppi englannin kielen sotien aikana venäläisen opettajan yksityisoppilaana. Nyytäjä on koulutukseltaan filosofian maisteri. Ennen kääntäjäksi ryhtymistään hän työskenteli uutistoimittajana UPI:ssa ja Yleisradiossa sekä mainostoimittajana Suomen Ilmoituskeskuksessa ja Mainosyhtymässä. 1970-luvun lopulla hän toimi Kääntäjien ja tulkkien liiton hallituksessa, 1980-luvun alkupuolella raamatunkäännöskomiteassa ja 1986–1991 valtion kirjallisuustoimikunnassa. Nyytäjän puoliso oli dramaturgi Outi Nyytäjä. Suomen lisäksi he asuivat osan vuodesta Ranskan Bretagnessa. ==Lähteet== Luokka:Suomentajat Luokka:Vuonna 1932 syntyneet Luokka:Elävät henkilöt
Tekninen rikostutkinta

Tekninen rikostutkinta eli rikostekniikka on rikoksen selvittelyyn liittyvän materiaalin hankkimista rikospaikalta. Joskus siihen luetaan myös saadun materiaalin tieteellinen tutkimus eli forensinen tiede. ==Määritelmä ja rajaus== Teknisen rikostutkinnan käsitteen rajaaminen ei ole ollut Suomessa yksiselitteistä, mikä johtuu osin keskieurooppalaisen ja angloamerikkalaisen kirjallisuuden käyttämien määritelmien eroista. Eroja on siinä, luetaanko näytteiden tutkimuskin alaan kuuluvaksi.Himberg 2002, s. 7–11. Suomen sisäasiainministeriön määritelmän mukaan tekninen rikostutkinta on "tutkimuksia, joissa rikos-, onnettomuus- tai muuhun tapahtumaan liittyen kuvaamalla, piirroksia laatimalla, näytteitä ottamalla tai muulla vastaavalla tavalla hankitaan tietoja tutkittavasta asiasta." Tämän lisäksi sisäasiainministeriö lukee tekniseen rikostutkintaan kuuluvaksi "laboratorioissa tapahtuva näytteiden tutkiminen ja vertailu sekä näiden tutkimusten perusteella annettavat ja ulkopuolisilla teetettävät lausunnot".Himberg 2002, s. 10. Himberg (2002) määrittelee teknisen rikostutkinnan suppeammin: "rikospaikkaan, rikoksentekovälineisiin, tekijäksi epäiltyyn, uhriin tai muuhun asianosaiseen kohdistuvat dokumentointi sekä näytteenotto ja -käsittely, joka edeltää forensisia laboratoriotutkimuksia". Laboratoriotutkimukset ja niissä sovelletut tekniset ja luonnontieteet ovat erikseen forensista tiedettä, kuten myös oikeuslääketiedettä sivuavat oikeuskemia ja oikeustoksikologia.Himberg 2002, s. 11. ==Rikospaikkatutkinta== Rikospaikkatutkinnan tekee rikostekninen yksikkö. Tutkintaan liittyy rikospaikan dokumentointi esimerkiksi valokuvaamalla, piirtämällä tai videoimalla, sekä erilaisten näytteiden otto. Rikostekninen yksikkö tekee myös laboratoriotutkimuksia valmistelevaa tutkimusta kuten sormenjälkien esillehakua sekä hiukkasnäytteiden seulontaa ja mikroskopointia.Himberg 2002, s. 20. ==Forensinen tiede== Forensinen tiede on teknisten ja luonnontieteiden soveltamista esitutkintaan. Se koostuu useista metodologioiltaan erilaisista tutkimusalueista ja soveltaa useita eri tieteenalojen oppeja kuten kemian eri osa-alueita, molekyylibiologiaa, biologiaa, fysikaalisia tieteitä, fonetiikkaa, kielitiedettä ja tietojenkäsittelytiedettä sekä sivuaa muitakin aloja.Himberg 2002, s. 12. Monien forensisten tutkimusalojen keskeinen tavoite on osoittaa yhteys epäillyn sekä rikospaikan tai uhrin välillä. Tämä havaitaan joko materiaalin siirtymisestä näiden kahden välillä tai fyysisten ominaisuuksien yhteensopivuudesta. Toinen alan perustavoite on tapahtumainkulun selvittäminen eli rekonstruktio.Himberg 2002, s. 14–15. Forensisen tieteen tärkeimpiä tutkimusalueita ovat:Himberg 2002, s. 5–6. * sormenjälki- ja muototkimukset kuten sormenjälkitutkimukset, muotojälkitutkimukset, jalkineiden jättämät jäljet, työkalunjäljet ja renkaiden jäljet * DNA-tutkimukset * karva-, kuitu- ja hiukkastutkimukset, hiusvärien avulla tunnistaminen * oikeudellinen käsialanvertailu * äänitutkimukset kuten puheäänen tutkimus * asetutkimukset * palonsyytutkimukset * huumausainetutkimukset ==Lähteet== * ===Viitteet=== Luokka:Rikostutkimus
Man Haron Monis

Man Haron Monis (1964 – 16. joulukuuta 2014) oli iranilainen itsejulistautunut uskonoppinut, joka otti panttivangeiksi useita sivullisia Sydneyssä joulukuussa 2014. Haron syntyi Iranissa, mutta saapui Australiaan turvapaikanhakijana vuonna 1996. Hän oli sittemmin useaan otteeseen tekemisissä virkavallan kanssa. Vuosina 2007-2009 Haron lähetti useita vihakirjeitä taisteluissa kaatuneiden australialaissotilaiden perheille. Vuonna 2013 Haronia syytettiin avunannosta ex-vaimonsa murhaan. Häntä syytettiin sittemmin myös yli 50 seksuaalisesta hyväksikäytöstä toimiessaan henkiparantajana. Joulukuussa 2014 Haron otti panttivangeiksi Sydneyssä sijainneen Lindtin kahvilan asiakkaat ja henkilökunnan. Panttivankitilanne päättyi poliisin rynnäkköön, jonka aikana sekä Haron että kaksi panttivankia menehtyi. ==Lähteet== Luokka:Australialaiset rikolliset Luokka:Vuonna 1964 syntyneet Luokka:Vuonna 2014 kuolleet
Johann Christian Friedrich Hæffner

Johann Christian Friedrich Hæffner (2. maaliskuuta 1759 – 28. toukokuuta 1833) oli saksalaissyntyinen, Ruotsissa vaikuttanut säveltäjä. Hän opiskeli urkujensoittoa ja laulua. Tukholmassa hän työskenteli Saksalaisen kirkon urkurina, laulunopettajana ja hovin musiikillisena johtajana sekä Uppsalan tuomiokirkkourkurina 1821–1833. Hän sävelsi oratorion Försonaren på Golgatha ja muuta hengellistä musiikkia, jota julkaistiin muun muassa Johan Olof Wallinin virsikirjassa.AllMusic: Johann Christian Friedrich Haeffner – Biography Hæffner sävelsi myös muihin genreihin lukeutuvaa musiikkia, kuten oopperan Electra, jonka levytys julkaistiin Caprice-levymerkillä vuonna 1993.Musikverket: Electra | Caprice Records Hänen tuotantonsa oli suurelta osin tilapäismusiikkia. Hän oli merkittävä pedagogi ja kapellimestari ja hänet tunnetaankin ennen muuta kansanlaulujen sovittajana ja koraalikirjan tekijänä. Kun Ruotsissa hyväksyttiin uusi virsikirja vuonna 1818, ns. Wallinin virsikirja, sai Hæffner tehtäväkseen laatia siihen koraalikirjan. Se valmistui 1820 ja sai nimekseen Svensk Choralbok. Sille oli luonteenomaista, että edellisen, vuoden 1697 koraalikirjan rytmiltään vaihtelevat sävelmät oli muokattu tasajakoisiksi. Tätä perusteltiin pedagogisilla syillä; seurakunnan olisi siten helpompaa yhtyä lauluun. Hæffnerin näkemyksen kolmitahtiset sävelmät sotivat koraalimusiikkia vastaan, jonka tuli olla "vakavaa ja juhlallista". Myöhemmin Hæffnerin koraaleja nimitettiin "haeffnerin tasakäynniksi" (haeffnerlunken), johon syynä oli rytmin vaihtelun puuttuminen ja yhä hidastuva laulun tempo. Tempo saattoi olla jopa 2–4 sekuntia puolinuottia kohti. Hæffnerin koraalikirja oli käytössä 120 vuotta, vuoden 1939 koraalikirjan valmistumiseen saakka. Kuvaavaa Hæffnerin ajan virren laulun nopeudesta on ohje oppikirjassa vuodelta 1828: "Koraalia ei tule laulaa liian nopeasti eikä liian hitaasti. Se, että yhdellä hengityksellä laulaa kaksi yhtä pitkää nuottia, on yleensä sopiva tempo". Kuitenkin tuossa vaiheessa oli tarkoitus nopeuttaa virren laulua. == Lähteet == Luokka:Ruotsalaiset säveltäjät Luokka:Oopperasäveltäjät Luokka:Klassismin ajan säveltäjät Luokka:Vuonna 1759 syntyneet Luokka:Vuonna 1833 kuolleet
Hyperion Records

Hyperion Records on brittiläinen itsenäinen taidemusiikin levy-yhtiö. Se perustettiin vuonna 1980, ja sen katalogissa ovat edustettuina eri tyylisuuntaukset ja kaikki aikakaudet 1100-luvulta näihin päiviin. Tammikuussa 1996 Hyperion Recordsille myönnettiin MIDEMin Cannes Classical Award ("paras levymerkki"). Levy-yhtiö on nimetty kreikkalaisen mytologian hahmon mukaan. Hyperionin alaisuudessa toimii myös Helios-levymerkki.Hyperion Records: About Hyperion Vuonna 2005 Hyperion juhlisti 25-vuotista taivaltaan muun muassa julkaisemalla yhtenä budjettihintaisena boksina sen aiemmat levytykset kaikista Schubertin lauluista. Tämän valtavan projektin käynnisti aikoinaan Hyperionin perustaja Ted Perry, ja levysarjan julkaisu aloitettiin vuonna 1987.The Guardian: CD: Schubert: The Complete Songs, 60 soloists/Johnson Hyperion Recordsin 30-vuotisjuhlavuoden kunniaksi (2010) julkaistiin uudelleen kolmekymmentä sen merkittävää levyä, jotka asetettiin myyntiin puoleen hintaan. Monet näistä levyistä olivat Gramophone-palkittuja (myös Vuoden levytyksinä).Hyperion Records: 30th Anniversary Series == Lähteet == Luokka:Brittiläiset levy-yhtiöt Luokka:Taidemusiikin levymerkit
Rappiolla

"Rappiolla" on syksyllä 1980 ilmestynyt Hassisen koneen toinen single. Kyseessä on yhtyeen esikoisalbumin Täältä tullaan Venäjä avauskappale, joka äänitettiin Lempäälässä sijaitsevalla Mika Sundqvistin MSL-studiolla kesäkuussa 1980. Sen tuottajana toimi Pantse Syrjä. Single julkaistiin ilman kuvakantta. Kappale nousi jukeboxlistan ensimmäiselle sijalle. Kappale aiheutti vuotta myöhemmin pienimuotoisen kohun, kun Yleisradion toimittaja Maija Dahlgren paheksui sen sanoitusta radio-ohjelmassaan. Hän siteerasi ilmeisesti tarkoituksella vain laulun ironista alkuosaa, mutta jätti sen kertosäkeen kokonaan huomiotta. == Muusikot == * Ismo Alanko – laulu, kitara * Reijo Heiskanen – kitara * Jussi Kinnunen – basso * Harri Kinnunen – rummut == Kappaleet == ;A-puoli # ;B-puoli # == Lähteet == * HASSISEN KONE: Rappiolla Finnmusic === Viitteet === Luokka:Vuoden 1980 kappaleet Luokka:Hassisen koneen kappaleet
Dirofilaria repens

Dirofilaria repens on loinen, joka leviää hyttysten välityksellä eläimestä toiseen. Sen aiheuttamat oireet ovat lieviä. Koirilla toukat havaitaan verenkierrossa muiden tutkimusten yhteydessä. Toukka kehittyy aikuiseksi puolessa vuodessa. Naaras on aikuisena 25–30 senttimetriä pitkä. Loinen tarvitsee kehittyäkseen hyttystä, ja se leviää siten vain lämpimänä vuodenaikana. Loista tavataan lihansyöjillä, kuten kissassa, sudessa, ketussa ja piisamissa. Ihmisessä se ei kehity aikuiseksi eikä siten levitä toukkia, mutta se voi aiheuttaa ihoon tai silmään tulehduspesäkkeitä. Suomessa loinen on toistaiseksi havaittu vain kerran, Romaniasta tuodusta koirasta, jolta poistettiin ihopatti. Sen leviäminen Suomessa on todennäköistä vasta, jos ilmasto lämpenee edelleen, sillä se edellyttää hyvin lämpimiä kesiä. Virossa on havaittu kotoperäisiä loistapauksia vuonna 2014. Laajemmin sitä esiintyy Etelä-Euroopassa, joten sieltä tuotujen löytökoirien mukana sitä voi tulla Suomeen. Dirofilaria repens on sukua vaaralliselle Dirofilaria immitis -loiselle, jota sanotaan myös sydänmadoksi. Siihen annettu estolääkitys tehoaa myös D. repensiin. == Lähteet == == Aiheesta muualla == * Dirofilaria repens Microfilaremia in Three Dogs in Estonia. Jokelainen P, Mõtsküla PF, Heikkinen P, Ülevaino E, Oksanen A, Lassen B. Vector Borne Zoonotic Dis. 2016. * Uusi loistartunta Suomeen tuodussa koirassa . Evira.fi. * Taxonomy: Dirofilaria repens. UniProt. * Luokka:Koirien loistaudit Luokka:Eläinten loistaudit Luokka:Sukkulamadot
Albanian merivoimat

Albanian merivoimat () on Albanian asevoimien merellinen puolustushaara, jonka nimi oli vuoteen 2010 saakka Albanian meripuolustusvoimat. Merivoimien esikunta sijaitsee Durrësissa ja sillä on kaksi tukikohtaa: Kepi i Palit Durrësissa ja Pashaliman Vlorëssa. Laivastoprikaatin aluksista merkittävä osa partio- ja apualuksia, joista pääosa on saatu Italialta ja Yhdysvalloilta lahjoituksina. Aiemmin Neuvostoliitosta ja Kiinasta hankitut alukset on poistettu palveluksesta ja ainoastaan yksi neuvostoliittolainen miinanraivaaja jatkaa palvelustaan odotettaessa neljän Alankomaista toimitettavan Damen Stan tyyppi 4207 -vartioveneen luovutusta. == Historia == Vuoteen 1996 saakka Albanian merivoimiin kuului yli 145 palveluksessa olevaa alusta, joista 45 oli kiinalaisvalmisteisia Huchuan-luokan (type 25) torpedoveneitä sekä muutama Shanghai-luokan sukellusveneentorjuntavene. Laivaston ylpeytenä olivat neljä neuvostoliittolaisvalmisteista Whiskey-luokan sukellusvenettä, joista kaksi jäi Albaniaan Neuvostoliiton vetäytyessä maasta 1961 Albanian erottua Varsovan liitosta. Kiinan tuella sukellusveneet saatiin palvelukseen, mutta 1980-luvun lopulla sukellusveneiden toimintakyky oli kyseenalainen Kiinan tuen päätyttyä. Virallisesti sukellusveneet poistettiin palveluksesta 1998. == Kalusto == *Damen Stan 4207 *T43 *Projekti 122bis Luokka:Albanian asevoimat
Mike van der Hoorn

Mike van der Hoorn (s. 15. lokakuuta 1992 Almere, Alankomaat) on alankomaalainen jalkapalloilija, pelipaikaltaan puolustaja. Hän edustaa kaudella 2020–2021 Saksan pääsarjassa Bundesliigassä pelaavaa Arminia Bielefeldiä. === Seurajoukkueura === Van der Hoorn aloitti ammattilaisuransa FC Utrechtissa, jossa hän teki ensiesiintymisensä Eredivisiessä 15. toukokuuta 2011 Utrechtin voittaessa kotonaan AZ Alkmaarin 5–1. Hän tuli ottelussa kentälle 77. minuutilla Mark van der Maarelin tilalle.Utrecht vs. AZ 5 - 1. Soccerway. Ottelu oli van der Hoornin ainoa kaudella 2010–2011. Kaudella 2011–2012 van der Hoornin vastuu kasvoi, ja hän pelasi 12 liigaottelua, joista seitsemässä hän oli avauskokoonpanossa. Kaudella 2012–2013 van der Hoorn nousi Utrechtin runkopelaajaksi ollen aloituskokoonpanossa kaikissa pelaamissaan 31 liigaottelussa. Hän aloitti myös kaikki neljä Eurooppa-liigan paikasta pelattua karsintaottelua. Kaudeksi 2013–2014 van der Hoorn siirtyi Ajaxiin 3,8 miljoonan euron siirtosummalla. Ensimmäisellä Ajax-kaudellaan hän pelasi kolme liigaottelua ja 12 Eerste divisien ottelua kakkosjoukkue Jong Ajaxissa. Mestarien liigassa hän tuli neljässä ottelussa vaihdosta kentälle. Seuraavalla kaudella hän pelasi 15 Eredivisien ottelua, joissa teki kaksi maalia, kuusi liigaottelua kakkosjoukkueessa ja yhden Mestarien liigan pelin. Myös kaudella 2015–2016 hän pelasi 15 Alankomaiden pääsarjaottelua. Van der Hoorn siirtyi Englannin Valioliigassa pelanneeseen Swanseaan 2,5 miljoonalla eurolla kesällä 2016. Hän pelasi avauskaudellaan kahdeksan liigaottelua ja seuraavalla 24 ja teki kummallakin kaudella yhden maalin. Swansean pudottua mestaruussarjaan hän pelasi kaikki 46 liigaottelua kaudella 2018–2019 sekä 28 mestaruussarjaottelua ja kaksi nousukarsintapeliä seuraavalla kaudella. Van der Hoorn siirtyi Bundesliigan Arminia Bielefeldiin vapaalla siirrolla syyskuussa 2020. === Maajoukkueura === Van der Hoorn pelasi kaksi ottelua Alankomaiden alle 20-vuotiaiden maajoukkueessa vuonna 2012. Alle 21-vuotiaissa hän pelasi 13 maaottelua ja teki yhden maalin vuosina 2013–2014. Hän pelasi kahdessa ottelussa Alankomaiden karsiutuessa välierissä ikäluokan EM-kilpailuissa 2013. == Saavutukset == Ajax: * Eredivisien mestaruus: 2013–2014 * KNVB-cupin toinen sija: 2013–2014 * Alankomaiden supercupin voitto: 2013–2014 ** Toinen sija: 2014–2015 == Lähteet == Luokka:Alankomaalaiset jalkapalloilijat Luokka:Vuonna 1992 syntyneet Luokka:Elävät henkilöt